टेंट सिनेमा में गैलेंट हर्ट भी दिखाई गई है. यह पहली बोलती फिल्म आलम आरा के दौर में ही बनी थी लेकिन खामोश थी. उम्र के सातवें दशक में पहुंच चुके सिनेमा के शौकीन ओपी मागो लाहौर में टेंट सिनेमा में पंजाबी फिल्में देख कर बड़े हुए थे. विभाजन के बाद दिल्ली और लुधियाना में रहने वाले मागो ने शुरुआती दौर की फिल्मों को फिर से टेंट में बैठ कर देखा तो पुरानी याद ताजा हो गई, "मुझे देव आनंद की टैक्सी ड्राइवर देखना याद है. खामोश फिल्मों में मुझे गैलेंट हार्ट्स बहुत पसंद थी और इसके एक्शन ने मुझे फिल्म से बांध कर रख दिया था." गैलेंट हार्ट्स के बारे में कहा जाता है कि यह हॉलीवुड के थीफ ऑफ बगदाद से प्रेरित थी जिसमें डगलस फेयरबैंक्स ने काम किया था. पुणे की अग्रवाल फिल्म कंपनी के पास इसका एक दुर्लभ प्रिंट मौजूद था.